作者：吴文英
词牌/韵律：江神子・江城子

paragraphs: 情如之何，暮涂为客，忍堪送君。
便江湖天远，中宵同月，关河秋近，何日清尘。
玉尘生风，貂裘明雪，幕府英雄今几人。
行须早，料刚肠肯殢，泪眼离颦。
平生秀句清尊。
到帐东风开自有神。
听夜鸣黄鹤，楼高百尺，朝驰白马，笔扫千军。
贾傅才高，岳家军在，好勒燕然石上文。
松江上，念故人老矣，甘卧闲云。